Gerd Müller

Gerhard "Gerd" Müller (; 3 November 1945 – 15 Ogos 2021) merupakan bekas pemain bola sepak Jerman. Seorang penyerang berprolifik, terkenal dengan kemahiran penyudahnya lebih-lebih lagi di dalam kotak penalti. Beliau diakui salah satu penyerang terhebat sepanjang zaman.

Di peringkat antarabangsa bersama pasukan Jerman Barat, beliau telah menjaringkan 68 gol dalam 62 kemunculan antarabangsanya. Bersama kelab Bayern Munich, beliau meletakkan rekod dengan 365 jaringan gol dalam 427 perlawanan Bundesliga. Di peringkat Eropah, Müller mencipta rekod dengan menyumbat 66 gol dalam 74 perlawanan Eropah. Dengan purata satu gol satu perlawanan bersama pasukan Jerman Barat, Müller kini di tempat ke-12 dalam senarai penjaring terbanyak dalam perlawanan antarabangsa sepanjang masa walaupun beliau kurang beraksi berbanding 25 pemain teratas. Dalam kalangan penjaring terbanyak, beliau mempunyai nisbah gol-perlawanan.

Beliau digelar "Bomber der Nation" ("pengebom negara") atau secara ringkasnya "Der Bomber", Müller dinamakan sebagai Pemain Bola Sepak Terbaik Eropah pada 1970. Selepas menempuh musim yang cemerlang di Bayern Munich, beliau menjaringkan sepuluh gol sepanjang kempen Piala Dunia 1970 dan dianugerahkan Kasut Emas selaku penjaring terbanyak. Dalam kejohanan Piala Dunia 1974, beliau menjaringkan empat gol termasuklah gol kemenangan pada perlawanan akhir. Müller memegang rekod penjaring terbanyak Piala Dunia sepanjang zaman dengan 14 gol selama 32 tahun. Pada tahun 1999, Müller di kedudukan kesembilan dalam pengundian Pemain Eropah Abad Ini oleh International Federation of Football History & Statistics (IFFHS) dan beliau di tempat ke-13 dalam pengundian World Player of the Century. Pada tahun 2004, Pelé meletakkan Müller dalam FIFA 100, senarai pemain bola sepak terhebat.

Kerjaya kelab
Bayern Munich
Müller memulakan kerjaya bola sepaknya di TSV 1861 Nördlingen. Seterusnya, Müller sertai Bayern Munich pada tahun 1964 dan bergabung dengan bintang kelak, Franz Beckenbauer dan Sepp Maier. Bayern kemudian menorak langkah untuk menjadi kelab Jerman paling berjaya dalam sejarah. Pada mulanya, Bayern beraksi di Regionalliga Süd (Liga Bahagian Selatan), yang merupakan sebuah peringkat di bawah tahap Bundesliga pada masa itu. Selepas satu musim, Bayern Munich menyertai Bundesliga dan memulakan rangkaian kejayaan mereka. Bersama Bayern, Müller mengumpul beberapa kejuaraan diraihnya sama ada di peringkat domestik mahupun antarabangsa ketika era 1960an dan 1970an. Beliau meraih kejuaraan Bundesliga empat kali, DFB-Pokal empat kali, Piala Eropah tiga kali, Piala Antara Benua sekali dan Piala Juara-Juara Eropah sekali.

Seorang penyudah jaringan yang berbisa, beliau merupakan penjaring terbanyak liga Jerman tujuh kali dan kejohanan Eropah dua kali. Müller menjaringkan 365 gol dalam 427 perlawanan Bundesliga untuk Bayern Munich. Beliau memegang rekod jaringan gol terbanyak dalam satu musim Bundesliga iaitu 40 gol ketika musim 1971–72, satu rekod yang amat mengagumkan kerana tidak seperti liga di negara lain, Bundesliga hanya mempunyai 18 pasukan dan oleh itu hanya terdapat 34 perlawanan setiap musim. Müller turut memegang rekod jaringan gol terbanyak dalam satu tahun, iaitu 85 gol dihasilkan pada tahun 1972 sehinggalah rekod tersebut dikejutkan 40 tahun kemudian oleh Lionel Messi.

Fort Lauderdale Strikers
Selepas menamatkan kariernya di Bundesliga, beliau berpindah ke Amerika Syarikat untuk sertai kelab Fort Lauderdale Strikers yang beraksi di North American Soccer League (NASL) pada 1979. Beliau beraksi selama tiga musim di sana dengan menjaringkan 38 gol.

Kerjaya antarabangsa
Müller menjaringkan 68 gol dalam 62 perlawanan untuk pasukan Jerman Barat. Beliau merupakan penjaring terbanyak pasukan Jerman sepanjang zaman sehinggalah rekod tersebut dikejutkan oleh Miroslav Klose pada 2014 walaupun Klose memerlukan kemunculan antarabangsa dua kali ganda daripada Müller. Klose menjaringkan gol ke-69nya dalam kemunculan antarabangsanya ke-132. Kerjaya antarabangsa Müller bermula pada tahun 1966 dan tamat pada 7 Julai 1974 dengan menjulang kejayaan Piala Dunia 1974 di negara tanah airnya. Beliau menjaringkan gol kemenangan buat pasukannya menewaskan Belanda yang dibintangi Johan Cruyff 2-1 pada perlawanan akhir. Empat gol di kejohanan tersebut dan sepuluh gol beliau di Piala Dunia 1970 meletakkan beliau penjaring terbanyak dalam saingan Piala Dunia dengan 14 gol dicetak. Rekod Müller dicabar sehinggalah edisi Piala Dunia 2006, turut diadakan di Jerman apabila rekod tersebut dipecahkan Ronaldo dari Brazil. Müller turut mengambil bahagian dalam UEFA Euro 1972 dan menjadi penjaring terbanyak kejohanan dengan empat gol selain merangkul kejuaraan Eropah bersama pasukan Jerman Barat.

Kehidupan selepas bersara
Selepas Müller menamatkan kerjaya bola sepaknya pada tahun 1982, tahap kesihatannya merosot dan beliau menghidapi alkoholisme iaitu ketagihan arak. Walau bagaimanapun, bekas sahabatnya di Bayern Munich memujuk beliau agar mengurangkan ketagihan terhadap minuman keras itu melalui pemulihan. Setelah itu, mereka memberikan pekerjaan kepada Müller sebagai jurulatih pasukan Bayern Munich II. Pada Julai 2008, Rieser Sportpark di Nördlingen, di mana Müller memulakan kerjayanya di situ ditukar namanya kepada Gerd-Müller-Stadion bagi menghargai jasanya.

Pada Oktober 2015, Müller disahkan menghidapi penyakit Alzheimer.

Statistik kerjaya
Kelab
KelabMusimLigaPialaEropahTermasuk Piala Eropah, Piala Pemenang UEFA, Inter-Cities Fairs Cup,
 Piala UEFA, Piala Super UEFA dan Piala Antara BenuaLainTermasuk perlawanan play-off promosi ke Bundesliga dan DFB-Ligapokal    JumlahKmnclnGolKmnclnGolKmnclnGolKmnclnGolKmnclnGol 1861 Nördlingen1963-643151 — — —3151 Bayern Munich1964–6526336632391965–66331561 —39161966–673228479845431967–683419448746301968–69303057 —35371969–703338342038421970–7132227108747391971–723440658548501972–7333365761251249671973–74343045108 —48431974–753323327543301975–762223677534351976–7725284114537481977–783324346442321978–7919924 —2113Jumlah453398627879701118605564 Fort Lauderdale Strikers19792519 —25191980291429141981175175Jumlah7138 —7138Jumlah kerjaya555487627879701118707653

Antarabangsa
 Pasukan kebangsaan Jerman BaratTahunGol19661019674619683219697919701213197181219727131973871974126Jumlah6268

Gol antarabangsa
Gol antarabangsa oleh Gerd Müller  #  Tarikh  Lokasi  Pasukan lawan  Skor  Keputusan  Kejohanan 1. 8 April 1967 Dortmund, Jerman   1–0  6–0 Kelayakan Euro 1968 2.  2–0 3.  3–0  4.  6–0  5.  27 September 1967  Berlin, Jerman    4–0  5–1  Persahabatan 6.  7 Oktober 1967  Hamburg, Jerman    2–1  3–1  Kelayakan Euro 1968 7.  13 Oktober 1968  Vienna, Austria    0–1  0–2 Kelayakan Piala Dunia 1970 8.  23 November 1968  Nicosia, Cyprus    0–1  0–1  9.  26 Mac 1969  Frankfurt, Jerman    1–1  1–1  Persahabatan 10.  16 April 1969  Glasgow, Scotland    0–1  1–1  Kelayakan Piala Dunia 1970 11.  10 Mei 1969  Nuremberg, Jerman    1–0  1–0 12.  21 Mei 1969  Essen, Jerman    1–0  12–0 13.  7–0  14.  9–0  15.  12–0 16.  21 September 1969  Vienna, Austria    1–1  1–1  Persahabatan 17.  22 Oktober 1969  Hamburg, Jerman    2–1  3–2  Kelayakan Piala Dunia 1970 18.  3 Jun 1970  León, Mexico    2–1  2–1 Piala Dunia 1970 19. 7 Jun 1970  León, Mexico   2–1  5–2  20.  3–1  21.  5–1  22. 10 Jun 1970 León, Mexico   1–0  3–1  23.  2–0 24.  3–0 25.  14 Jun 1970  León, Mexico    3–2  3–2  26. 17 Jun 1970 Bandaraya Mexico, Mexico   2–1 3–4   27.  3–3  28. 9 September 1970 Nuremberg, Jerman   2–0 3–1  Persahabatan 29.  3–1  30.  17 Oktober 1970  Cologne, Jerman    1–1  1–1  Kelayakan Euro 1972 31.  17 Februari 1971  Tirana, Albania    0–1  0–1  32. 25 April 1971 Istanbul, Turki   0–1  0–3 33.  0–2 34. 22 Jun 1971 Oslo, Norway   0–2  1–7 Persahabatan 35.  0–4  36.  0–5  37.  30 Jun 1971  Copenhagen, Denmark    1–1  1–3 38. 8 September 1971 Hanover, Jerman   2–0  5–0  39.  3–0  40.  5–0  41. 10 Oktober 1971 Warsaw, Poland   1–1  1–3 Kelayakan Euro 1972 42.  1–2  43.  29 April 1972  London, England    1–3  1–3 44. 26 Mei 1972 Munich, Jerman   1–0  4–1  Persahabatan 45.  2–0 46.  3–0 47.  4–0 48. 14 Jun 1972 Antwerp, Belgium   0–1  1–2 UEFA Euro 1972 49.  0–2 50. 18 Jun 1972 Brussels, Belgium   1–0  3–0  51.  3–0 52. 15 November 1972 Düsseldorf, Jerman   1–0  5–1 Persahabatan 53.  2–0 54.  3–0 55.  5–0 56. 28 Mac 1973 Düsseldorf, Jerman   1–0  3–0  57.  2–0  58.  5 September 1973  Moscow, Soviet    0–1  0–1 59. 10 Oktober 1973 Hanover, Jerman   1–0  4–0  60.  3–0 61. 13 Oktober 1973 Gelsenkirchen, Jerman   1–0  2–1  62.  2–0 63. 17 April 1974 Dortmund, Jerman   4–0  5–0 64.  5–0 65.  18 Jun 1974  Hamburg, Jerman    3–0  3–0  Piala Dunia 1974 66.  26 Jun 1974  Düsseldorf, Jerman    2–0  2–0 67.  3 Julai 1974  Frankfurt, Jerman    1–0  1–0  68.  7 Julai 1974  Munich, Jerman    2–1  2–1 

Pencapaian

Kelab
Bayern Munich
 Bundesliga: 1968–69, 1971–72, 1972–73, 1973–74
 DFB-Pokal: 1965–66, 1966–67, 1968–69, 1970–71
 Regionalliga Süd: 1964–65
 Piala Eropah: 1973–74, 1974–75, 1975–76
 Piala Pemenang Eropah: 1966–67
 Piala Antara Benua: 1976

Antarabangsa
Jerman Barat name="fussballdaten.de" 
 Piala Dunia FIFA: 1974
 Kejohanan Eropah: 1972

Individu
 Ballon d'Or: 1970
 Pemain Bola Sepak Terbaik Jerman: 1967, 1969
 Diundi Pemain Terbaik Sempena 40 Tahun Bundesliga: 1963–2003
 Penjaring Terbanyak Bundesliga: 1967, 1969, 1970, 1972, 1973, 1974, 1978
 Kasut Emas Eropah: 1970, 1972
 Kasut Emas Piala Dunia: 1970
 Bintang Pasukan Pilihan Piala Dunia: 1970
 Penjaring Terbanyak Kejohanan Eropah: 1972
 Pasukan Pilihan Kejohanan Eropah: 1972
 Penjaring Terbanyak Piala Eropah: 1973, 1974, 1975, 1977
 FIFA Order of Merit: 1998
 FIFA 100: 2004
 Golden Foot: 2007, sebagai legenda bola sepak
 Bravo Otto: Anugerah Emas: 1973, 1974; Anugerah Perak: 1975; Anugerah Gangsa: 1972, 1976

Nota

Catatan

Pautan luar


 Portrait of Gerd Müller  at FIFA.com
 Statistics on Müller's matches and goals at RSSSF.com

Category:Kelahiran 1945
Category:Kematian 2021
Kategori:Pemain bola sepak Jerman
Kategori:Pemain Fort Lauderdale Strikers (1977–83)
Category:Pemain FC Bayern Munich
Category:Pemain Piala Dunia FIFA 1970
Category:Pemain Piala Dunia FIFA 1974
Category:Pemain UEFA Euro 1972
Category:Pemenang Ballon d'Or
Category:FIFA 100